SAD: Proteklog vikenda počela prodaja iPAD-a
Mnogi Amerikanci, uglavnom mladi, stali su u prošlu subotu u redove pred brojnim prodavnicama širom SAD i prije svitanja
Ryan Brown, primjera radi, je jedan od onih koji vjeruju da je iPAD "slijedeća generacija" kompjuretske tehnologije: “Mislim da će ovakva vrsta tehnologije zaista postati dio nas. Ako možete sve što treba uraditi, uraditi vlastitim dodirom, postajete dio toga, sve to biva mnogo osobnije.” Kompanija Apple svoj novi proizvod, mali prenosivi kompjuter nazvan iPAD smatra novim momentom tehnološke revolucije u toj oblasti. A kupci su, sudeći po dugačkim redovima pred prodavnicama na dan puštanja u prodaju - bilo je to u prošlu subotu - željni biti dio te tehnološke revolucije. Mnogi od njih su u redove pred brojnim prodavnicama širom Sjedinjenih Država stali i prije svitanja. Primjera radi, sunce tek što je izašlo, a red strpljivih kupaca ispred prodavnice Apple-a u Bethedsa-i, nedaleko od centra Washingtona otegao se oko bloka obližnjih zgrada. Oni koji vole proizvode kompanije Apple bili su spremni čekati nekoliko sati da bi među prvima imali u rukama kompjuter veličine knjige standardnog formata od stotinjak stranica. Laganim dodirom prsta po ekranu ide se kroz programe i sadržaje iPAD-a, proizvoda koji popunjava, kako tvrde u kompaniji Apple, prazninu između mobilnog telefona i laptop kompjutera. Ryan Brown bio je prvi koji je stao u red ispred prodavnice. On je jedan od onih koji vjeruju da je iPAD "slijedeća generacija" kompjuretske tehnologije: Za Matthew-a Carney-a iPAD je najava novih novina: iPAD-ovov ekran je, dijagonalno, nešto malo kraći od 25 centimetara, iPAD nema mehaničku tastaturu, težak je manje od kilograma. Omogućava korisnicima da pretražuju internet stranice, slušaju muziku, igraju video-igre, čitaju elektronske verzije knjiga. Već su kreirane hiljade aplikacija koje će vlasnicima iPAD-a omogućiti da obave mnoge radnje koje su ranije obavljali na laptopima i mobilnim telefonima. Naravno, ima i onih koji o iPAD-u govore suzdržano. Analitičar James McQuivey je jedan od njih: Bez ozbira na to da li je iPAD naredna generacija kompjuterske tehnologije ili ne, Ryan Brown je vrlo zadovoljan što je vlasnik iPAD-a: I mnogi drugi, uglavnom mladi, Amerikanci vjerojatno će reći slično. Uskoro, do kraja aprila najkasnije, iPAD će se naći i u prodavnicama izvan Sjedinjenih Država.